Першую хвалю касацыі, якая нахлынула на беларуска-літоўскія і ўкраінскія землі пасля паўстання 1830 – 1831 гг. гродзенскія кармеліты ператрывалі. Аднак лёс каталіцкіх кляштараў у імперыі быў прадвызначаны. 8 красавіка 1842 г. маёмасць касцёлаў і кляштараў была ліквідаваная. Кармелітам улады пакінулі 15 моргаў (1 морг = 5 754,64 м.) зямлі і 5 моргаў лугу. Але ўжо праз тры гады, 13(25) сакавіка царскім указам кляштар кармелітаў у Гродне быў скасаваны.